**Izziņa ar saņemtajiem komentāriem par ES fondu 2021.–2027.gada plānošanas perioda Uzraudzības komitejas rakstiskajā procedūrā izskatāmajiem • Vides aizsardzības un reģionālās attīstības ministrijas 2.2.2.1.pasākuma “Atkritumu šķirošana, pārstrāde un reģenerācija” 1.kārtas materiāliem**

|  |  |  |  |  |
| --- | --- | --- | --- | --- |
| **Nr.** | **Materiālu esošā redakcija** | **AK dalībnieka komentārs** | **AI viedoklis** | **Gala redakcija** |
|  | **1** | **2** | **3** | **3** |
| **Par projektu iesniegumu vērtēšanas kritērijiem** | | | | |
|  | **Vispārīgi** | **Eiropas Komisija**  The selection criteria does not explicitly exclude investments in line with ERDF/CF Regulation (EU) 2021/1058 Article 7 (f) investment in disposal of waste in landfill and 7 (g) investment increasing the capacity of facilities for the treatment of residual waste:  The supported activities include “purchase of machinery (including vehicles)”. In this regard, we kindly ask you to ensure that the vehicles are in line with Article 7 ERDF/CF Regulation, which does not allow to support investments in vehicles involving the “production, processing, transport, distribution, storage or combustion of fossil fuels”. The definition of “clean vehicles” and the exclusions and exceptions of Article 7 ERDF/CF Regulation also apply “to the special purpose vehicles” as listed in the recast of Directive 2009/33/EC. | **Ņemts vērā**  Skaidrojam, ka 2.2.2.1. pasākuma projektu iesniegumu atlases pirmajā kārtā tiks atbalstīta tikai jaunu atkritumu pārstrādes iekārtu izveide. MK noteikumu projektā iekļauta norma, ka atlases kārtas ietvaros nav atbalstāmi ieguldījumi atkritumu reģenerācijas iekārtu izveidē, kas atbilst Regulas 2021/1058 7. panta g apakšpunkta nosacījumam. MK noteikumu projektā iekļausim arī normu par to, ka nav atbalstāmi ieguldījumi atkritumu apglabāšanai poligonos. Līdz ar to projekta atbilstību izslēgtajām darbībām varēs pārbaudīt, izvērtējot projekta atbilstību vienotajam kritērijam Nr.1.3., kas vērtē attiecināmo izmaksu saistību ar projekta darbībām. Izmaiņas MK noteikumos neietekmē projektu iesniegumu vērtēšanas kritēriju redakciju. Saskaņojot atlases nolikumu, iekļausim attiecīgu papildinājumu pie kritērija Nr.1.3. piemērošanas skaidrojuma.  Skaidrojam, ka šajā pasākumā plānota dažāda veida tehnisko iekārtu iegāde, kas projektā nodrošina atkritumu pārstrādes darbību. Tie ir, piemēram, iekrāvēji, pacēlāji, celtņi, ekskavatori u.tml. komunālā vai traktortehnika. Tie uzskatāmi par pārvietojamiem agregātiem, kurus neizmanto ceļu satiksmē. Pasākumā netiek plānota M1, M2 vai N1 kategorijas transportlīdzekļu iegāde. Līdz ar to uzskatāms, ka šāda veida iekārtas ir atbalstāmās no Eiropas Reģionālā attīstības fonda vai Kohēzijas fonda. | - |
| **Par kritēriju piemērošanas metodiku** | | | | |
|  | **Vispārīgi** | **Finanšu ministrija (KAKD)**  Ņemot vērā to, ka attiecībā uz Komisijas regulas Nr.651/2014 47.panta 7.punkta interpretāciju ir iesniegs dalībvalsts jautājums Eiropas Komisijai, aicinām sekot līdzi Eiropas Komisijas viedokļa saņemšanai un nepieciešamības gadījumā pēc noteikumu projekta spēkā stāšanās virzīt grozījumus noteikumos un attiecīgi arī metodikā. (Jautājums pieejams: <https://webgate.ec.europa.eu/fpfis/wikis/display/StateAid/Art.+47+-+Resource+efficiency>) | **Ņemts vērā**  Sekosim līdzi jautājuma virzībai. Ievērojot Vispārējās regulas[[1]](#footnote-2) 40. panta 2. punkta a apakšpunktu, Uzraudzības komiteja apstiprina projektu iesniegumu vērtēšanas kritērijus un to grozījumus. Kritēriju piemērošanas skaidrojumus var precizēt arī pēc kritēriju apstiprināšanas, saskaņojot projektu iesniegumu atlases nolikumu, iekļaujot tajā aktuālo informāciju un nosacījumus no Ministru kabineta noteikumiem. | - |
|  | **Kritērijs Nr. 2.1.** | **Finanšu ministrija (KAKD)**  Lūdzam papildināt 2.1.kritērija skaidrojumu arī ar pārējiem nosacījumiem, kas izriet no Komisijas regulas Nr. 651/2014 47.panta atbilstoši MK noteikumos noteiktajam, kā arī, ievērojot FM atzinumā izteiktos iebildums par MK noteikumu projektu (23-TA-2123), nosacījumus, kas izriet Komisijas regulas Nr. 651/2014 47.panta 4., 5., 6. un 10. punkta, un kurus nepieciešams vērtēt attiecībā uz projekta iesniegumu. | **Nav ņemts vērā**  Komisijas regulas Nr. 651/2014 47. pants aptver plašāku darbību tvērumu kā tikai atkritumu pārstrāde. Regulējums piemērojams plaša spektra darbībām (tās norādītas 47. panta 2. punkta a - d apakšpunktos) – aprites ekonomikas principu īstenošanai jebkurā saimniecības nozarē (ne tikai atkritumu apsaimniekošanas), atkritumu dalītai vākšanai, atkritumu šķirošanai u.c. Līdz ar to ne visas Komisijas regulas Nr. 651/2014 47. panta prasības var tikt piemērotas specifiski tikai vienas no regulējuma aptverošās darbības jeb atkritumu pārstrādes gadījumā. Piemēram, resursu lielākas izmantošanas ierobežošanas pienākums (47. panta 5. punkts) jēgpilni var tikt piemērots tikai tādām darbībām, kur to patiešām ir iespējams izmērīt, un tās norādītas 47. panta 2. punkta a apakšpunktā. Tās ir darbības, kur tiek atbalstīta nevis atkritumu pārstrāde, bet gan resursefektivitāte. Kā skaidrots 47. panta 2. punkta a apakšpunkta i punktā, resursu samazinājumu nosaka, izmērot vai aplēšot patēriņu pirms un pēc atbalsta pasākuma īstenošanas. Līdz ar to gadījumos, ja tiek veidota jauna atkritumu pārstrādes iekārta (atbilstoši 47. panta 2. punkta b apakšpunkta daļā par trešo personu radītu atkritumu pārstrādi (reciklēšanu)) norādītajam), resursu patēriņš pirms atbalsta pasākuma īstenošanas nerodas (enerģija netiek uzskatīta par resursu veidu). Tādējādi jau pats nosacījums par jaunas iekārtas izveidi nozīmē, ka resursu patēriņa līdz tam brīdim nav. Būtībā resursu lielāka patēriņa ierobežojums izslēgtu iespēju atbalstīt jaunu iekārtu izveidi, jo jebkura jauna darbība pieprasīs vairāk resursu nekā tad, ja darbību neveic. VARAM ir analizējusi 47. pantā iekļautos nosacījumus un piemērojusi tos tiktāl, cik to var attiecināt tieši uz atkritumu pārstrādi.  47.panta 4. punkts var tikt piemērots tikai tādām investīciju programmām, kur tiek sniegts atbalsts paša uzņēmuma darbības rezultātā radīto atkritumu apsaimniekošanai. Piemēram, tas būtu gadījums, ja autoservisā rastos naftas produktu atkritumi, kam obligāti pirms nodošanas pārstrādei būtu jāveic kāda no priekšapstrādes darbībām. Attiecīgi šāda veida izmaksas nevar tikt segtas gadījumā, ja ir atbilstoša investīciju programma. Tomēr attiecībā uz 2.2.2.1. pasākuma projektu iesniegumu atlases pirmo kārtu tas neattiecas, jo atkritumu pārstrādes iekārtu gadījumā tiek pārstrādāti trešo personu radīti atkritumi un nevis paša komersanta radīti atkritumi.  47. panta 6. punkts paredz gadījumus, kad ieguldījumi, kas saistīti ar tehnoloģijām, kas veido jau rentablu iedibinātu komercpraksi Eiropas Savienības līmenī, nav atbrīvojami no paziņošanas prasības. Skaidrojam, ka atkritumu pārstrādes iekārtu gadījumā katrs iekārtu veids tiek individuāli pielāgots pasūtītāja vajadzībām, kas ņem vērā pārstrādājamo atkritumu veidu, piemaisījumu struktūru, pārstrādes gala produkta prasības u.c. Līdz ar to nepastāv atvērta veida datu reģistrs, kas ļautu pārbaudīt tehnoloģiju apkopojumu, jo iekārtas ir savstarpēji nesalīdzināmas. 47. panta 6. punktā nav arī norādīts, kāda veida saistība ir jāpārbauda. Tāpat nepastāv regulējums, kas ļautu pēc noteiktām pazīmēm identificēt rentablu komercpraksi Savienības līmenī. Tādējādi norma netiek pārņemta, jo nav iespējams to piemērot un pārbaudīt.  Attiecībā uz 47. panta 10. punktu skaidrojam, ka ar Savienības standartu saprot pienākumu izmantot labākos pieejamos tehniskos paņēmienus (saskaņā ar  Komisijas regulas Nr. 651/2014 2. panta 102. apakšpunkta b punktā norādīto). Pienākums šos paņēmienus piemērot ir A kategorijas piesārņojošas darbības veicējiem, savukārt citu kategoriju piesārņojošu darbību veicējiem to piemērošana ir brīvprātīga. Tomēr 47. panta 10. punktā norādīts, ka ieguldījumus nepiešķir gadījumos, kad ir jāpanāk atbilstība šim Standartam jeb labākajiem pieejamiem tehniskajiem paņēmieniem. Līdz ar to ir secināms, ka norma attiecināma uz esošām iekārtām, kas to šobrīd nenodrošina. Tā kā atbalsts 2.2.2.1. pasākuma projektu iesniegumu atlases pirmajā kārtā paredzēts jaunu iekārtu izveidei, 47. panta 10. punkta regulējums nav piemērojams, jo tiks veidotas tikai jaunas pārstrādes iekārtas, ievērojot kompetento iestāžu tehniskos noteikumus, kuru izpilde nodrošinās iekārtas darbību atbilstoši pieļaujamajiem piesārņojuma līmeņiem.  Par Savienības standartu neuzskata mērķrādītājus, kas noteikti Savienības līmenī un ir saistoši dalībvalsts līmenī. Par tādu ir uzskatāms, piemēram, pienākums nodrošināt konkrēta procentuālā apmēra atkritumu pārstrādi nacionālā līmenī.  Lūdzam ņemt vērā, ka projektu iesniegumu vērtēšanas kritēriju un Ministru kabineta noteikumu projekta saskaņošanas procesi ir nodalāmi, kā arī to, ka Uzraudzības komitejā tiek apstiprināti tieši projektu iesniegumu vērtēšanas kritēriji un nevis to piemērošanas metodika. Līdz ar to gadījumā, ja no Eiropas Komisijas tiks saņemts normu skaidrojums, kas ir pretrunā ar šobrīd gan kritēriju piemērošanas metodikā, gan Ministru kabineta noteikumu projektā iekļauto, VARAM nekavējoties veiks atbilstošus precizējumus. | - |

1. Eiropas Parlamenta un Padomes 2021. gada 24. jūnija Regulā (ES).2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanas fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai [↑](#footnote-ref-2)